La Junta Directiva del Centre Social Vila del Pilar dona 500 € a l’aula de música de l’IES Comarcal
2025-07-24

Després d’uns dies d’intercanvis d’experiències dins del projecte intergeneracional desenvolupat per part de l’IES Comarcal de Burjassot al costat del Centre Social Vila del Pilar del municipi, la Directiva del centre social ha fet una donació per a l’aula de música del centre educatiu.

El centre ha rebut 500€ per a la seua aula de música amb l’objectiu que l’alumnat puga reposar, mantindre o reparar, en el cas que fera falta, els instruments amb els quals fan les seues classes.

Esta donació ha tingut lloc després que l’alumnat del centre educatiu haja departit, durant uns mesos, amb les usuàries i els usuaris del centre social i que una representació del Centre Social també haja donat una xarrada en l’IES. Les activitats d’intercanvi van culminar, el mes de juny passat, amb un concert en la Vila del Pilar; concert que va comptar amb la col·laboració de la Regidoria de Majors de l’Ajuntament de Burjassot, dirigida per Mª Ángeles Navarro.